OpenLLM-France/wikimedia huggingface dataset:
# Benjamin Savšek

Benjamin Savšek (Ljubljana, 1987ko martxoaren 24a) kirolari esloveniarra da, piraguismoko eslalom modalitatean lehiatzen dena. 2020ko Olinpiar Jokoetan, urrezko domina lortu zuen C-1 eslalomean.

## Kirol ibilbidea

C-1 eslalomean aritu izan da beti, hala bakarka nola taldeka. Nazioarteko aurreneko domina 2012an lortu zuen, Ausburgen jokaturiko Europako txapelketan izan zen, eta brontzezko domina eskuratu zuen. Munduko Kopako estropada bat ere irabazi zuen Pragan. Urte berean, Londresko Olinpiar Jokoetan lehiatu zen, eta 8. egin zuen.
2014an eta 2015ean Europako txapelduna izan ondoren, 2016an Rioko Olinpiar Jokoetan, seigarren baino ez zen izan. 2017an, Munduko txapelketa eskuratu zuen. 2019an eta 2020an Europako txapelketetan, bina domina eskuratu zituen, bakarka eta taldeka. Tokioko Olinpiar Jokoetan, azkenik, urrezko domina olinpikoa lortu zuen, frantziarren garaipen olinpikoen segidari amaiera emanez.

## Palmaresa

Udako Olinpiar Jokoak :
| Txapelketa | Domina | Kategoria |
| Londres 2012 | 8.a | C-1 bakarka |
| Rio 2016 | 6.a | C-1 bakarka |
| Tokio 2020 | 01 ! | C-1 bakarka |
| Munduko txapelketak |||
| Txapelketa | Domina | Kategoria |
| Praga 2013 | 03 ! | C-1 bakarka |
| Deep Creek 2014 | 02 ! | C-1 bakarka |
| Deep Creek 2014 | 03 ! | C-1 taldeka |
| Londres 2015 | 02 ! | C-1 bakarka |
| Londres 2015 | 03 ! | C-1 taldeka |
| Pau 2017 | 01 ! | C-1 bakarka |
| Rio de Janeiro 2018 | 02 ! | C-1 taldeka |
| Europako txapelketak |||
| Txapelketa | Domina | Kategoria |
| Augsburg 2012 | 03 ! | C-1 bakarka |
| Krakovia 2013 | 03 ! | C-1 taldeka |
| Viena 2014 | 01 ! | C-1 taldeka |
| Markkleeberg 2015 | 01 ! | C-1 bakarka |
| Tacen 2017 | 02 ! | C-1 taldeka |
| Pau 2019 | 01 ! | C-1 bakarka |
| Pau 2019 | 01 ! | C-1 taldeka |
| Praga 2020 | 01 ! | C-1 bakarka |
| Praga 2020 | 01 ! | C-1 taldeka |
| Ivrea 2021 | 03 ! | C-1 taldeka |

## Erreferentziak

* ↑ «European Canoe Association» www.canoe-europe.org (Noiz kontsultatua: 2021-08-05).
* ↑ (Ingelesez) «Benjamin Savšek wins Slovenia's first gold medal in Tokyo» Newsy Today 2021-07-28 (Noiz kontsultatua: 2021-08-05).

## Kanpo estekak

* Datuak: Q4889209
* Multimedia: Benjamin Savšek / Q4889209
# Benjamin Peirce

Benjamin Peirce (Salem, Massachusetts, 1809ko apirilaren 4a - Cambridge, Massachusetts, 1880ko urriaren 6a) Estatu Batuetako matematikaria eta astronomoa izan zen. Harvardeko astronomia- eta matematika-katedraduna izan zen, eta 1843. urtean unibertsitate hartako astronomia behatokia antolatu zuen. Urano eta Neptuno planeten gorabehera nagusiak sailkatu zituen. 1863. urtean National Academy of Sciences elkartearen sortzaileetako bat izan zen. Peirceren lan aipagarriena Linear Associative Algebra (1870, Aljebra lineal asoziatiboa) da, aljebra anitzen sistemen azterketa egiten duena.

## Erreferentziak

* Artikulu honen edukiaren zati bat Lur hiztegi entziklopedikotik edo Lur entziklopedia tematikotik txertatu zen 2011/12/27 egunean. Egile-eskubideen jabeak, Eusko Jaurlaritzak, hiztegi horiek CC-BY 3.0 lizentziarekin argitaratu ditu, Open Data Euskadi webgunean.
* Datuak: Q467611
* Multimedia: Benjamin Peirce / Q467611
# Benjamin Morrell

Benjamin Morrell (Westchester County, New York, Ameriketako Estatu Batuak, 1795eko uztailaren 5a - Mozambike, 1839) esploratzailea izan zen. 1821—1823 bitartean, lau bidaia garrantzitsu egin zituen, batez ere Ozeano Australean, Ozeano Bareko uharteetan eta Amerikako mendebaldeko itsasertzean zehar.

## Kanpo estekak

* Datuak: Q358037
* Multimedia: Benjamin Morrell / Q358037
# Bigarren Afro-amerikar Migrazio Handia

Bigarren Afro-amerikar Migrazio Handia (ingelesez Second Great Migration) Ameriketako Estatu Batuetan Depresio Handiaren ondoren, Bigarren Mundu Gerran zehar eta 1970eko hamarkada arte Hegoaldeko 5 milioi afro-amerikar inguru Ipar Ekialde, Mendebalde Ertaina (bereziki Chicago eta Detroit) eta Mendebaldeko industria eremuetara bizi baldintza hobeagoen bila burututako migrazio edo giza mugimendua izan zen. Afro-amerikar Migrazio Handia (1910–1940) baina askoz ere handiagoa eta ezaugarri ezberdinetakoa izan zen.
5 milioi afro-amerikar inguru Ipar Ekialde, Mendebalde Ertaina eta Mendebaldeko estatuetara lekualdatu ziren, bereziki Kaliforniako Los Angeles, Oakland, Richmond eta Long Beach hirietara, Bigarren Mundu Gerran nahiz ondoren, bertako segurtasun eta armagintza industriako lanpostuetan lan egiteko, maiz oso lanpostu arriskutsuetan, leherketen ondorioz istripu ugari jazotzen baitziren. Afro-amerikar haietako asko jada Hegoaldeko hiri edo industrietako langileak ziren, baina eremu horietako euren aurkako diskriminazio egoera, gizarte segregazioa eta arrazakeriatik ihes egin nahi izan zuten.

## Kanpo estekak

* Datuak: Q5659877
# Bigarren Boer Gerra

Bigarren Boer Gerra (ingelesez: Second Boer War, afrikaansez: Tweede Vryheidsoorlog, hitzez hitz «Bigarren Askapen Gerra») edo Bigarren Anglo-boer Gerra 1899 eta 1902 artean hegoaldeko Afrikan izandako gatazka izan zen.
Britaniarrek 1879an Zululandia menperatu zuten. Orduan, 1886an, urrea aurkitu zuten boerren lurraldean. Johannesburgen populazioa 100.000 biztanlera iritsi zen 1890eko hamarkadaren erdirako. Boerren errepublikak milaka atzerritar (uitlanders), bai txuri eta beltz, aurkitu zituen bere baitan. Boer andana, gainera, kinka ekonomiko larrian zegoen, eta soldata irabazleek (batik bat beltzek) sumintzen zituzten.
Uitlanders horiek ez zeukaten eskubide politikorik, eta, horien aldarrikapenean, matxinadak suertatu ziren. Erresuma Batuari laguntza eskatu ohi zitzaion. Meategien balio itzelak inperialista britaniarrak erakarri zituen ezinbestez. 1895ean, Leander Starr Jameson buru zuen talde bat boerren lurraldera sartu zen matxinada bat sortzeko eta britaniarren agintea eramateko. Boerren agintariek bortizki amaiarazita Jameson Raid izeneko matxinada horrek porrot egin bazuen ere, Lurmutur Hiriko gobernuaren babesa zeukan susmoa hartu zuen Paul Krugerrek.
Orduan, egoera ezegonkor horretaz baliatuta, Alemaniako kaiserrak Krueger zoriondu zuen, eta Transvaalen status quo-a mantentzearen alde jo zuen. Britaniarrek mehatxutzat hartu zuten hori, egungo Namibia alemaniarren menpe baitzegoen. Gainera, Alemaniako Weltpolitik -munduko politika- gero eta erasokorragoa zen. Munduan Alemaniaren pisua handitu nahi zuten, beste arlo askotan munduko potentzia zelakoan. Horretarako, lege Tirpitz (1897-1914 Itsas-armadaren ministroa) izenekoak martxan jarri zituzten. Horien bidez, itsas-armada izugarri armatu nahi izan zuten, Erresuma Batukoaren mailara kokatu arte. Honek Erresuma Batua Frantziaren aldeko aliantzara eraman zuen, Lehen Mundu Gerran leher egin zuen aliantza-sarerako aurrerapausoa eramanez.
Azkenean, 1899an gerra irekia piztu zen, Erresuma Batuak boerren errepubliketako 60.000 atzerritar zurientzat bozkatzeko eskubidea eskatu zuenean. Paul Krugerrek uko egiteaz gain, Errepublikako mugetatik armada erretiratzea eskatu zien.
Britainiarren prestakuntza hobea zen Bigarren Boer Gerra honetan. 1900rako, Pretoria, boerren azken hiri nagusia britaniarren esku zegoen. Oso igarpen baikorrak iragarri baziren ere, 1902 arte iraun zuen, zeren, boerren armada, baserritarrek osatu arren, oso ongi antolatuta zegoen, eta lurraldea ongi baino hobeki ezagutzen zuten.
Boerren gerrilla gisako borrokaren aurrean, britaniarren armada profesionalak bortizki jokatu zuen, konkistatuko lur guztia suntsituz. 1902rako, 26.000 boer hil ziren gaitzak zirela eta, edota kontzentrazio-esparruetan atxilotuta. Guztira 200.000 lagun baino gehiago sartu zituzten kontzentrazio-esparru horietan.

## Kanpo estekak

* Datuak: Q215112
* Multimedia: Second Boer War / Q215112
# Bigarren Errepublika (argipena)

Bigarren Errepublika agintaldi politiko historiko baten izena da hainbat herrialdetan:
* Espainiako Bigarren Errepublika, 1931-1939 bitartean;
* Frantziako Bigarren Errepublika, 1848-1852 bitartean;
* Portugalgo Bigarren Errepublika, 1926-1974 bitartean;
* Poloniako Bigarren Errepublika, 1918-1939 bitartean.
# Bigarren Esnatze Handia

Bigarren Esnatze Handia XIX. mendearen hasieran Ameriketako Estatu Batuetan gertatu zen erlijio-berpizkunde protestantea izan zen. Bigarren Esnatze Handiak, erlijioa bizipen eta sermoi hunkigarrien bidez hedatu zuenak, mugimendu erreformista batzuk eragin zituen. Biziberritzeak mugimenduaren funtsezko zati bat izan ziren, eta ehunka konbertitu erakarri zituzten denominazio protestante berrietara. Eliza Metodistak zirkuituko predikariak erabili zituen mugaldeko jendearengana iristeko.
Bigarren Esnatze Handiak, antebellum garaiko erreforma soziala ekarri zuen eta erakundeen salbazioa azpimarratu zuen. Kentucky eta Tennesseen 1790eko hamarkadan eta 1800eko hasieran hasi zen erlijio-suhartasuna eta bizitasuna, presbiteriano, metodista eta baptisten artean. Bigarren Esnatze Handian, mugimendu erlijioso berriak sortu ziren, hala nola adbentismoa, dispentsazionalismoa eta Azken Egunetako Santuen mugimendua. Bigarren Esnatze Handiaren ondorioz, hainbat unibertsitate, mintegi eta misiolari elkarte ospetsu sortu ziren.
Historialariek Bigarren Esnatze Handia 1730eko eta 1750eko hamarkadetako Lehen Esnatze Handiaren eta 1850eko hamarkadaren amaierako eta 1900ekoaren hasierako Hirugarren Esnatze Handiaren testuinguruan kokatzen dute. Lehen Esnatzea Ingalaterran, Eskozian eta Alemanian zabaltzen zen mugimendu erlijioso erromantiko zabalago baten parte zen.

## Erreferentziak

* ↑ «The First Great Awakening, Divining America, TeacherServe®, National Humanities Center» nationalhumanitiescenter.org (Noiz kontsultatua: 2023-05-01).

## Kanpo estekak

* Datuak: Q285667
* Multimedia: Second Great Awakening / Q285667
# Bigarello

Bigarello Italiako udalerri bat da. Mantuako probintzian kokatuta dago, Lombardia eskualdean. 2.142 biztanle ditu, 27 kilometro koadroko azaleran banatuta.

## Mugakideak

Bigarellok honako udalerri hauekin egiten du muga:
Castel d'Ario Castelbelforte Roncoferraro San Giorgio Bigarello $^{(en)}$ Sorgà

## Kanpo estekak

* Datuak: Q42290
* Multimedia: Bigarello / Q42290
# Bidaia (musika taldea)

Bidaia 2002. urtean Baionan sorturiko musika taldea da. Euskal musika tradizionala eta munduko musika folklorikoa uztartzen ditu.

## Taldea

1994an Errobi taldean arituriko Mixel Ducauk eta emazte Caroline Phillips-ek osatu zuten bikotea eta hasieran beren izenarekin atera zituzten diskak baina 2002tik aurrera Ritxi Salaberria eta Jabi Arearekin Bidaia taldea eratu eta dagoeneko hainbat diska plazaratu dituzte.

## Diskografia

* Michel Ducau eta Caroline Phillips bezala:
** Mixel Ducau & Caroline Phillips (1995, Elkar)
** Zatoz gugana (1998, Agorila)
* Bidaia bezala
** Ohian (2003, Resistencia)
** Duo (2007, autoekoizpena)
** Agur Shiva (2011, autoekoizpena)
** Hitza (2016, autoekoizpena)

## Erreferentziak

* ↑ Mixel Ducau & Caroline Phillips. (Noiz kontsultatua: 2017-12-16).
* ↑ Agur Shiva. (Noiz kontsultatua: 2017-12-16).
* ↑ Hitza. (Noiz kontsultatua: 2017-12-16).

## Kanpo estekak

* (Frantsesez)(Ingelesez)(Gaztelaniaz) Bidaia taldearen webgunea
* Datuak: Q12255138
# Bidaia-agentzia

Bidaia-agentzia edo bidaia-bulegoa bidaiak antolatzen dituen agentzia da. Bere bezeroen garraiatze eta ostatua antolatzen dituzte. Lehenengo bidaia-agentzia Cox & Kings da, 1859an sortu zutena. Thomas Cookek jada 1841ean helburu erlijiosoak zituzten talde-bidaiak antolatzen zituen.

## Erreferentziak

* ↑ Euskaltzaindia. Hiztegia. .

## Kanpo estekak

* Datuak: Q217107
* Multimedia: Travel agencies / Q217107
# Bidaia-literatura

Bidaia-literatura bidaia baten kontakizuna da. Askotariko bidaiak daude.

## Bibliografia

* Ortiz de Pinedo, Aitor. 2018. Jean Etxepareren Beribilez (1931): bidaia eta ideologia (tesia).

## Kanpo estekak

* Datuak: Q1072723
* Multimedia: Travel literature / Q1072723
# Bidaia gida

Turismo-gida, gida turistikoa edo bidaia-gida bat turistentzako edo bidaiarientzako liburu bat da, eta herri edo eremu geografiko bati, helmuga turistiko bati edo ibilbide jakin bati buruzko xehetasunak ematen ditu.
Gida turistiko batek bidaiariarentzat interesgarriak diren xehetasunak izango ditu, hala nola mapak, planoak, kale-bisitatzeko gunerik interesgarrienak, telefono-zenbakiak, helbideak, prezioak, hotelen eta jatetxeen balorazioak, ostatu eta jatetxe mota batzuei buruzko oharrak... Erabilgarri dauden garraiobide nagusiak eta ontziratzeko puntuak, ibilbideak, prezioak edo txartelak eskuratzeko modua adieraziko ditu. Telefono-zenbakiak eta laguntza-helbideak ere eskaini ohi ditu, baita larrialdi-kasuetarako ere (osasun-zentroak, polizia, enbaxadak, etab.). Gomendio praktikoak, txanpon-trukeak, telefono-kodeak edo higiene-kontsiderazioak sartzen dira.
Bidaiarientzat lekuan lekuko kultura oharrak ere eskaintzen dira. Esate baterako, nola agurtu bertakoak, esaldi sorta erabilgarri bat bertoko hizkuntza batean edo batzuetan, bertoko ohitura eta sinesmen batzuk, (esate baterako: prezioak eztabaidatu ohi dira, eskupekoa eman ohi da...).
Turismo gidak inguruko zentro eta jarduera kulturalei (opera eskaintza, kontzertu eskaintza, museoak, antzokiak, aisialdi-parkeak, natura parkeak, kirol guneak...) buruzko informazio zehatza jaso ohi du, baita bidaiariak bisita ditzakeen monumentu eta leku turistiko nagusiei buruzkoa ere.
Sarritan, turismo gidek udalerriari edo eremu geografikoari buruzko hainbat xehetasuneko mapak dituzte, kutxazainak eta interes handieneko puntuak barne. Batzuetan, gomendatutako ibilbideak ere sartzen dituzte, oinez, bizikletaz, autobusez, autoz... egiteko ibilbideak eta. Sarritan, turismo gidek hiri, herrialde edo eskualdearen informazio historiko eta kulturala ere jasotzen dute.
Bidaiaren hainbat alderditan arreta jar dezaketen hainbat turismo gida mota daude, abentura-bidaiatik erlaxazio-bidaiara edo aurrekontu handiagoak edo baxuagoak dituzten bidaiariei zuzenduta. Beste batzuk interes partikularretan eta gizarte-talde jakin batzuen kezketan oinarritzen dira, hala nola lesbianak eta gayak edo bikoteak. Era berean, ikusizko gida batzuek helmugari buruzko irudi ugari dituzte, eta bidaiaren informazio praktikoari buruzko beste batzuk.
Gida turistikoak, eskuarki, benetako bidaia batean erabiltzeko pentsatuta daude, eta, beraz, tamaina ertainak edo txikiak izaten dituzte. Maleta edo bizkar-zorro arrunt batean erraz eramateko moduko tamaina izaten dute.
Batzuetan, bertoko hizkuntza nagusian edo bertoko zenbait hizkuntzatan oinarrizko elkarrizketak egiteko elkarrizketa-gida laburrak ere agertzen dira.

## Ikus, gainera

* Codex Calixtinus. (XII. mendeko bidaia gida, Donejakue bideari buruzkoa).

## Kanpo estekak

* Datuak: Q223638
* Multimedia: Guide books / Q223638
# Bidaiaren araberako pleitatze

Bidaiaren araberako pleitatzea (ingelesez: time charter) bidaia jakin baterako pleitatzea da. Pleitaria itsasontziaren karga-edukieraz arduratzen da: edukiera osoa har dezake bere salgaientzat, edo azpikotratatu egin ditzake edukiera-zatiak. Gainerako kudeaketa eta ardurak itsasontzi-jabearen esku geratzen dira. Formalki, poliza baten bidez egiten dute, ezagunena GENCON izenekoa delarik.

## Erreferentziak

* ↑ Euskalterm: [Itsas Zuzenbidea Hiztegia] [2004]
* ↑ Euskalterm: [Garraioa eta Logistika Hiztegia] [2019]

## Kanpo estekak

* Datuak: Q60966862
# Bidaia

    Artikulu hau toki batetik bestera joateko ekintzari buruzkoa da; musika taldea gaitzat duena beste hau da: «Bidaia (musika taldea)»
Bidaia pertsonak toki batetik bestera joateko ekintza da, eskuarki distantzia luzea eginez. Bidaia egiten duen pertsonari bidaiari deritzo. Aniz izan daitezke bidaiatzeko arrazoiak: lana nahiz ikasketak, familiari nahiz lagunei egiten zaizkien bisitak, osasun-arazoak eta aisialdia (azken honen baitan, turismoa egin, beste tokiak eta kulturak ezagutu eta esploratu nahiz atseden hartzea biltzen dira, besteak beste). Era berean, bidaiak egiteko garraiobideak denetarikoak dira: oinez nahiz bizikletaz eta automobil, tren zein hegazkinez, besteak beste.

## Kanpo estekak

* Datuak: Q61509
* Multimedia: Travel / Q61509
# Bidaia Handia

Bidaia Handia (frantsesez: La Grande Traversée) Asterixen abenturak kontatzen dituen hogeita bigarren komikia da. René Goscinnyk eta Albert Uderzok egin zuten. Sud Ouest egunkarian argitaratu zuten lehenengoz eta, album moduan, 1975ean. 1995ean, Astérix et les Indiens marrazki biziduneko filmaren oinarria izan zen.

## Istorioa

Oharra: Atal honek istorio osoa edo amaiera argitzen du.
Panoramixek edabe magikoa egiteko arraina behar du. Ordenalfabetixek ez du eta Asterix eta Obelixek bere bila aterako dira itsasontzi batean. Baina ekaitz batek harrapatu eta Amerikaraino eramango ditu.

## Pertsonaiak

* Asterix
* Idefix
* Obelix
* Panoramix
* Abrarakurzix
* Asuranzeturix
* Ordenalfabetix

## Kanpo estekak

* Datuak: Q1218560
# Bidaiak scriptoriumean zehar

Bidaiak scriptoriumean zehar (ingelesez: Travels in the Scriptorium) Paul Auster idazleak 2006an argitaratu zuen eleberria da. 2007. urtean Oskar Aranak euskaratu zuen.

## Sinopsia

Oharra: Atal honek istorio osoa edo amaiera argitzen du.
Gizon zahar bat gela itxi batean eserita dago. Gelak ate bakarra du, leiho bakarra, ohe bat, mahai bat eta aulkia. Memoriarik gabe esnatzen da egunero. Ez da gogoratzen ezta gelatik irtetea zilegi duen edo ez. Gela barruan dituen objektu gutxi horiek guztiek zinta-zerrenda bana dute objektuaren izena eskuz idatzita dakarrela. Mahaiaren gainean, berriz, argazki zuri-beltzezko batzuk ezagun egiten zaizkionak eta lau fardel folio.

## Erreferentziak

* ↑ www.alberdania.net

## Kanpo estekak

* Datuak: Q526792
# Barchi

Barchi Italiako udalerri bat da. Pesaro eta Urbinoko probintzian kokatuta dago, Markak eskualdean. 956 biztanle ditu, 17,26 kilometro koadroko azaleran banatuta.

## Mugakideak

Barchik honako udalerri hauekin egiten du muga:
Fratte Rosa Mondavio Orciano di Pesaro Sant'Ippolito

## Kanpo estekak

* Datuak: Q190242
* Multimedia: Barchi / Q190242
# Barceo

Barceo Salamancako udalerria da, La Ramajería eskualdean dagoena.
2009ko urtarrilaren 1eko erroldaren arabera 54 biztanle zituen.

## Ikus, gainera

* Salamancako udalerrien zerrenda

## Kanpo estekak

* (Gaztelaniaz) Udalerriari buruzko informazioa Salamancako aldundiaren webgunean.
* Datuak: Q1628733
* Multimedia: Barceo / Q1628733
# Barchfeld-Immelborn

Barchfeld-Immelborn Alemaniako udalerria da. Turingia estatuan kokatuta dago, Wartburgkreis barrutian. 2014an 4.756 biztanle zituen 23,99 kilometro koadrotan banatuta.

## Demografia

Ikus jatorrizko Wikidatako eskaera eta iturriak.

## Kanpo estekak

* Webgune ofiziala
* Datuak: Q807932
* Multimedia: Barchfeld-Immelborn / Q807932
# Barceló Bilbao Nervión hotela

Barceló Bilbao Nervión Bilbon dagoen hotela da, Campo Volantin pasealekuan dagoena.
Hotelak 4 izar eta 350 logela ditu, eta asko berritu zuten 2013 eta 2015 artean. Bilboko erdigunean dago, udaletxearen ondoan, eta Guggenheim Museotik, Zazpikaleetatik eta Kale Nagusitik gertu.

## Kanpo estekak

* Hotelaren webgunea (Gaztelaniaz)
* Datuak: Q63440888
* Multimedia: Hotel Barceló Bilbao Nervión / Q63440888
# Barceló taldea

Barceló taldea espainiar enpresa multinazionala da eta Palma Mallorcakoan du bere egoitza. Dituen hotelek eta bidaia agentziek, bere sektoreko enpresa garrantzitsuenetariko bat bihurtzen dute. Jarduera nagusia Europa eta Amerikan du 185 hotel eta 23 herrialdetan 505 bidaia agentzia dituelarik.

## Zatiketa
### Barceló bidaiak

Taldeko bidaia agentzia da eta 23 herrialdetan banatutako 505 bidaia agentzia ditu. Enpresak merkaturatzen dituen markak: Barceló Bidaiak, American Express Barceló Bidaiak, Barceló Club, Barceló Experience eta Barceló oporrak dira (dagokion opor moten arabera)

### Barceló Hotels & Resorts

185 hotel eta 45.000 gela inguru ditu. Horrez gain, AEBetan "Crestline Hotels & Resorts" ordezkaritza kokatzen da eta 70 finkapen komertzializatzen dira bertan.

## Zifrak
### Langileak

Hotelen sektorean, 4 kontinentetan banatuta dauden 24.000 langile inguruk egiten dute lan eta agentzia bidaietan, 1400 inguruk.

## Kanpo estekak

* Datuak: Q15148996
* Multimedia: Barceló / Q15148996
# Barcenillas (Malaga)

Barcenillas Málagako Centro barrutian dagoen auzo bat da. Udalaren auzo mugaketaren arabera, ekialdean Ventaja Altarekin, iparraldean La Manía eta Conde de Ureñarekin, hegoaldean Gibralfaro mendiarekin eta mendebaldean La Victoriarekin muga egiten du.

### Garraioa

Autobusez EMTren honako lineekin lotua geratzen da:

## Argazki galeria

* Barcenillasen ikuspegia Calvario menditik.

## Erreferentziak

* ↑ Lanegunetan. EMT Málaga

## Kanpo estekak

* Datuak: Q11680146
* Multimedia: Barcenillas, Málaga / Q11680146
# Barchov (Hradec Královéko barrutia)

Barchov (alemanez: Klein Barchow) Txekiako udalerri bat da, Hradec Královéko barrutian kokatua. 2018ko datuen arabera 314 biztanle zituen 5,92 km²ko azaleran.

## Historia

Udalerriari buruzko idatzizko lehen aipamena 1398. urtekoa da.

## Kanpo estekak

* Udalaren webgune ofiziala
* Datuak: Q807942
* Multimedia: Barchov (Hradec Králové District) / Q807942
# Barcena de Pie de Conchako geltokia

Barcena de Pie de Concha Espainiako Kantabriako probintziako tren geltoki bat da, Bárcena de Pie de Concha udalerrian kokatuta dagoena.

## Egoera

Geltokia honako burdinbide hauen ibilbidearen zati da:
* Palentzia — Santander

## Zerbitzuak
### Distantzia ertaina

Renfe Operadora
 Zerbitzua  Hasiera  Ibilbidea  Amaiera ⁠
20Valladolid Campo GrandeValladolid–Unibertsitatea • Cabezón de Pisuerga • Corcos–Aguilarejo • Cubillas de Santa Marta • Dueñas • Venta de Baños • Palentzia • Monzon de Campos • el Carrion • Amusco • Piña • Fromista • Osorno • Espinosa de Villagonzalo • Herrera de Pisuerga • Alar del Rey • Mave • Aguilar de Campoo • Quintanilla de las Torres • Mataporquera • Reinosa • Barcena de Pie de Concha • los Corrales de Buelna • Torrelavega • Renedo • Maliaño • ValdecillaSantander :

### Aldiriko tren

Santanderko Renfe Aldiriak
 Zerbitzua  Hasiera  Ibilbidea  Amaiera ⁠
 C-1SantanderValdecilla • Nueva Montaña • Muriedas–Bahia • Maliaño • Boo • Guarnizo • Parbayon • Renedo • Vioño • Zurita • Sierrapando • Torrelavega • Viernoles • Caldas • Lombera • los Corrales de Buelna • Fraguas • Arenas de Iguña • Santa Cruz • Molledo • Barcena de Pie de Concha • Pujayo • Pesquera de Ebro • Lantueno • rio EbroReinosa :

## Ikus, gainera

* Administrador de Infraestructuras Ferroviarias
* Renfe Operadora

## Kanpo estekak

* Datuak: Q6432985
* Multimedia: Bárcena train station / Q6432985
iea  Santanderko Renfe Aldiriak :